Rikunarita-ORG/Wikinium huggingface dataset:
# 1799

| 1799 |
| --- |
| Calendario gregoriano | 1799 MDCCXCIX |
| *Ab urbe condita* | 2552 |
| Calendario armenio | 1248 |
| Calendario chinés | 4495 – 4496 |
| Calendario hebreo | 5559 – 5560 |
|  |
| Calendario hindú |
|  ·  *Vikram Samvat* | 1854 – 1855 |
|  ·  *Shaka Samvat* | 1721 – 1722 |
|  ·  *Kali Yuga* | 4900 – 4901 |
|  |
| Calendario persa | 1177 – 1178 |
| Calendario musulmán | 1214 – 1215 |
| Calendario rúnico | 2049 |
|

|  |  |  |
| --- | --- | --- |
| ⟸ | Década de 1790 | ⟹ |
| 1795 | 1796 | 1797 | 1798 | **1799** | 1800 | 1801 | 1802 | 1803 |

 |

**1799** (**MDCCXCIX**) foi un ano común comezado en martes segundo o calendario gregoriano.

## Acontecementos

* 9 de xaneiro - Imponse o primeiro imposto á renda, en Inglaterra.
* 1 de marzo - A escuadra combinada de rusos e turcos toma Corfú e algunhas illas máis do Mar Xónico aos franceses.
* 7 de marzo - Napoleón captura Iafa na Palestina e ordena a execución de 2.000 prisioneiros de guerra.
* 29 de marzo - A escravitude é abolida no estado de Nova York.
* 15 de xullo - O Capitán francés Pierre-François Bouchard descobre a Pedra de Rosetta.
* 9 de novembro - Napoleón Bonaparte e Emmanuel Joseph Sieyès lideran o Golpe de Estado do 18 de Brumario, destituíndo o goberno revolucionario francés, considerándose esta data a fin da revolución francesa.
* O príncipe herdeiro Xoán de Bragança convértese en rexente de Portugal, dada a incapacidade gobernativa da súa nai, María I de Portugal.
* Alessandro Giuseppe Antonio Anastasio Volta inventa a pila.

## Música

* Beethoven - Compón a Sonata para piano en Sol maior op. 13.
* Haydn - Compón Cuartetos para arcos op. 76.

## Nacementos

* 13 de xaneiro - Antoine Bayle, psiquiatra francés.
* 4 de febreiro - Almeida Garrett, escritor e político portugués.
* 8 de febreiro - John Lindley, botánico británico.
* 28 de marzo - Carl von Basedow, médico alemán (m. 1854).
* 29 de marzo - Edward Smith-Stanley, primeiro ministro do Reino Unido (m. 1869).
* 20 de maio - Honoré de Balzac, novelista francés (m. 1850)
* 26 de maio - Felipe Poey, naturalista cubano.
* 6 de xuño - Alexander Pushkin, poeta ruso (m. 1837)
* 18 de xuño - Prosper Ménière, médico francés.
* 1 de xullo - William Oakes, botánico estadounidense.
* 8 de setembro - José María Córdoba, militar colombiano
* 4 de outubro - Augustin Saint-Hilaire botánico e viaxeiro francés.
* 11 de outubro - Santa Paula Montal, fundadora das Escolapias.
* 21 de decembro - David Don, botánico británico.
* 27 de decembro - Serafín Estébanez Calderón, escritor español.
* 30 de decembro - David Douglas, botánico e explorador escocés.

## Mortes

* 9 de xaneiro - Maria Gaetana Agnesi, matemática italiana.
* 6 de febreiro - Étienne-Louis Boullée, arquitecto francés.
* 24 de febreiro - Georg Christoph Lichtenberg, científico e escritor alemán.
* 18 de maio - Pierre-Augustin de Beaumarchais, dramaturgo francés (n. 1732).
* 11 de xuño - Joaquín Toesca, arquitecto italiano en Santiago de Chile.
* 6 de outubro - William Withering, médico e botánico británico.
* 14 de decembro - George Washington, primeiro presidente dos Estados Unidos (1789-1797).

## Outros

Historia ano a ano
# Trazo baixo

|  |
| --- |
| \_ |
| Trazo baixo |
|  |
| Signos ortográficos |
| punto ( **.** )
coma ( **,** )
punto e coma ( **;** )
dous puntos ( **:** )
puntos suspensivos ( **…** )
signo de interrogación ( **?** )
signo de exclamación ( **!** )
comiñas ( **« »** ) ( **‘ ’** ) ( **“ ”** )
parénteses ( **( )** )
corchetes ( **[ ]** )
raia ( **―** )
guión ( **‐** )
barra diagonal ( **/** )
apóstrofo ( **'** ) ( **’** )
acento ( **◌́**  )
  acento agudo ( **◌́**  )
  acento circunflexo ( **◌̂**  )
  acento grave ( **◌`** )
diérese ( **◌̈**  )
til ( **~** )
espazo (   ) |
| Outros signos auxiliares |
| antilambda ( **< >** )
antígrafo ( **¶** )
arroba ( **@** )
asterisco ( **\ )
asterismo ( **⁂** )
barra inversa ( **\** )
barra vertical ( **|** ) ( **¦** )
cancelo ( **#** )
chaves ( **{ }** )
cruz ( **†** ) ( **‡** )
e comercial ( **&** )
fin de artigo ( **∎** )
frecha ( **→** )
grao ( **°** )
guión baixo ( **\_** )
ídem ( **〃** )
indicador ordinal ( **º** ) ( **ª** )
man ( **☞** )
moeda ( **¤** )
parágrafo ( **§** )
porcentaxe ( **%** )
prima ( **′** ) ( **″** ) ( **‴** )
punto de lista ( **•** )
punto medio ( **·** )
símbolos lóxicos ( **⇒** ) ( **¬**) ( **∃** ) ( **⊤** ) ( **∴** )
símbolos matemáticos ( **+** ) ( **‒**) ( **×** ) ( **÷** ) ( **=** ) ( **±** )
símbolos monetarios ( **¤** ) ( **$** ) ( **¢** ) ( **£** ) ( **₤** ) ( **¥** ) ( **€** )
símbolos de propiedade intelectual ( **©** ) ( **℗** ) ( **®** ) ( **™** ) ( **℠** ) ( Ⓜ )  |
| Esta caixa: * ver
* conversa
* editar
 |

O **trazo baixo** ou **guión baixo** é un signo tipográfico auxiliar, consistente nun trazo situado na parte baixa da palabra. No código ASCII ten o valor 95.

## Historia

O trazo baixo estaba presente nas máquinas de escribir para poder subliñar textos: escribíase primeiro o texto e volvíase atrás para escribir o trazo baixo. Foi incluído como carácter alfabético a finais dos anos sesenta.

## Usos

Utilízase principalmente en Informática para substituír o espazo en aplicacións nas que non se pode usar ese carácter.

Emprégase tamén como signo diacrítico nalgunhas linguas africanas e amerindias, como o shoshone.

## Notas
# Touciño

Para outras páxinas con títulos homónimos véxase: Touciño.

| Touciño |
| --- |
|

|  |  |
| --- | --- |
|

|  |
| --- |
|  |

 |

 |
|

|  |
| --- |
|  Subclase de
corte de músculo enteiro cru carne carne de porco  |

 |
|

| Códigos e identificadores |
| --- |
|

|  |  |
| --- | --- |
| Freebase | /m/0h0xm  |

 |

 |
|

| Fontes e ligazóns |
| --- |
|  Descrito pola fonte
* *Encyclopædia Britannica* "1911 Encyclopædia Britannica/Bacon (en) "
 |

 |
| Wikidata G:Commons C:Commons |

Touciño (arriba) e touciño entrefebrado (debaixo).
O **touciño** ( pronunciación ) ou **lardo** é a graxa que ten o porco debaixo da pel, particularmente a do abdome e a do lombo. O sinónimo *lardo* úsase especialmente para referirse ao touciño do xamón.

Touciño entrefebrado (*beicon*).
É un produto cárnico que comprende a epiderme e as capas de tecido adiposo que se encontran baixo dela, na derme. Fundido, obtense a manteiga de porco.

Ás veces está entrefebrado, é dicir, que ten febras de carne ou magro. Daquela adoita chamarse **touciño entrefebrado**, *bacon*, ou *beicon*..

É un alimento de gran valor enerxético, unhas 9 kcal/g (37,7 kJ/g).

## Etimoloxía

Semella que a súa orixe está no latín *tucca* ‘caldo manteigoso’, que daría lugar a *tuccetum* ‘carne salgada’ e no latín vulgar a \**tuccinum (lardo)*.

## Consumo

Dátiles con *beicon*.
En Galicia adoita encontrarse nos mercados (e consumirse) fresco ou conservado salgado e, modernamente, na industria, afumado (especialmente o *béicon*).

O touciño pode comerse cru, frito, asado, grellado ou formando parte do cocido, ou utilizado como ingrediente coadxuvante na saborización de pratos (por exemplo, nos arroces e nas pizzas). Así mesmo úsase para envolver pezas de carne en asados, especialmente de aves de caza, ou salchichas ou dátiles en tapas.

## Notas

## Véxase tamén

### Bibliografía

* Cunqueiro, A. (1973): "A matanza caseira", en *A cociña galega*. Vigo: Editorial Galaxia. ISBN 84-7154-181-5, pp. 13–21.
* Sueiro, J.-V. (1981): *Comer en Galicia*. Madrid: Penthalon Ediciones. ISBN 84-85337-32-8.

### Outros artigos

* Manteiga de porco
* Cocido

### Ligazóns externas

* "El tocino" *(en castelán)*. Artigo da Universidade de Córdoba, 1998.
# Galaxia espiral

Imaxe da galaxia espiral M81 na que se pode observar po interestelar.
Unha **galaxia espiral** é un tipo de galaxia da secuencia de Hubble que se caracteriza polas seguintes propiedades físicas:

* Ten un disco plano xiratorio composto de estrelas e materia interestelar que adoitan ser de nova creación. Véxase a relación Tully-Fisher.
* Está composta por unha concentración de estrelas central (bulbo) arrodeada por un disco.
* O disco é plano (con posibilidades de alabeo) e está formado por materia interestelar (gas e po), estrelas novas de Poboación I (alta metalicidade) e cúmulos abertos.
* Galaxias NGC 1356 (a aparentemente maior); LEDA 467699 (sobre ela) e LEDA 95415 (moi próxima en aparencia á súa esquerda); e IC 1947 á esquerda da foto. Todas elas, espirais e con distancias relativas entre elas moi diferentes das aparentes.O bulbo é similar a unha galaxia elíptica, contendo numerosas estrelas antigas, chamadas de Poboación II e con baixa metalicidade, e normalmente un buraco negro supermasivo no centro.

As galaxias espirais deben o seu nome ós brazos luminosos con formación estelar dentro do disco que se prolonga —máis ou menos logaritmicamente— dende o núcleo central. Aínda que ás veces son difíciles de percibir, estes brazos distínguenas das galaxias lenticulares que presentan unha estrutura de disco pero sen brazos espirais. Son as máis abundantes do universo constituíndo o 70%.

A nosa galaxia, a Vía Láctea, é espiral, cunha clasificación na secuencia de Hubble Sbc.
# Feces

Para outras páxinas con títulos homónimos véxase: Feces (homónimos).

| Feces |
| --- |
|

|  |  |
| --- | --- |
|

|  |
| --- |
|  |

 |

 |
|

|  |
| --- |
|  Instancia de
substancia de tipo bioxénico clase de entidade anatómica  |
|  Subclase de
portion of solid body substance (en)  excremento entidade anatómica particular  |
|  Estudado por
bioloxía  |
|  Uso
esterco dry animal dung fuel (en)   |

 |
|

| Códigos e identificadores |
| --- |
|

|  |  |
| --- | --- |
| Freebase | /m/03241  |
| MeSH | D005243  |
| OpenAlex | C61716771  |

 |

 |
|

| Fontes e ligazóns |
| --- |
|  Descrito pola fonte
* *Enciclopedia de Otto* "Výkaly"
* *Dicionario Enciclopédico Brockhaus e Efron* "Q24427587 "
* *Gujin Tushu Jicheng* "Q96599241 "
* *Pequeno Dicionario Enciclopédico de Brockhaus e Efron* "Q24758159 "
 |

 |
| Wikidata G:Commons C:Commons |

As **feces**, **caca**, **excrementos** ou **materia fecal** son o conxunto de produtos de refugallo da dixestión, que se expulsan polo ano (ou a cloaca, no caso das aves) en forma xeralmente sólida ou, en caso de enfermidade, en forma máis ou menos líquida. Están formadas polos restos dos alimentos non absorbidos polo aparato dixestivo, como a fibra alimentaria e outros compoñentes, células do epitelio intestinal que se descaman, microorganismos e outras substancias que non logran atravesar a mucosa intestinal.

## Véxase tamén

### Outros artigos

* Flatulencia
* Urina
# Tribo (bioloxía)

| Tribo |
| --- |
|

|  |
| --- |
|  Instancia de
categoría taxonómica rango rango  |
|  Parte de
 Subfamilia infrafamily (en)  supertribus  |
|  Epónimo
tribo romana  |

 |
|

| Códigos e identificadores |
| --- |
|

|  |  |
| --- | --- |
| Freebase | /m/01fxh4  |

 |

 |
| Wikidata |

A **tribo** é, en bioloxía, unha clasificación taxonómica optativa intermedia entre a familia e o xénero (ou os sub ou super correspondentes que existan) empregada para organizar as familias que conteñen moitos membros.

---

|  |  |
| --- | --- |
|  |  *Este artigo sobre bioloxía é, polo de agora, só un bosquexo. Traballa nel para axudar a contribuír a que a Galipedia mellore e medre.*  *Existen igualmente outros artigos relacionados con este tema nos que tamén podes contribuír.* |

---
# Arte móbel

A locución **arte móbel**, **arte moble** e tamén, ás veces, **arte mobiliar**, emprégase dentro do campo de estudo da arte prehistórica para designar a calquera obra de arte (en sentido amplo) realizada sobre un obxecto de dimensións limitadas e manexábeis, é dicir, que poden ser transportadas polo ser humano.

## Historia e características

O concepto de arte móbel está relacionado, por tanto, co de arte parietal, pero non é o mesmo concepto, xa que este non se pode trasladar porque está realizado sobre os muros ou as rochas (arte rupestre). Tampouco debe considerarse arte móbel as pezas de grandes proporcións como as estelas ou as estatuas-menhir do Neolítico e da Idade dos Metais.

Na arte móbel utilízanse as pedras, os ósos ou o marfil.

Consecuentemente, a arte móbel é moi diversa, xa que non só comprende creacións exclusivamente artísticas (como estatuíñas ou ornamentos), senón tamén obxectos funcionais, ferramentas e útiles decorados. Así, podemos encontrar a arte moble paleolítica que inclúe plaquetas gravadas, Venus paleolíticas, adornos, arpóns, azagaias, bastóns perforados ou propulsores decorados, por exemplo. No Epipaleolítico europeo son moi característicos tamén os cantos pintados Azilienses.

No Neolítico aparecen, ademais, obxectos de barro cocido (é dicir, vasillas decoradas, figuriñas de cerámica...), ídolos, tecidos, esteiras con motivos xeométricos ou figurativos etc.

Na Idade dos Metais a todos estes elementos engadíronse obxectos metálicos, pezas suntuarias e rituais, broches e armas; todo elaborado con técnicas decorativas enormemente sofisticadas como a do nielo en prata, as filigranas, o repuxado, o damasquinado, o moldeo á cera perdida e outras.

* Óso grabado
Paleolítico
* Venus de Tan-Tan
Paleolítico
* Idoliño de pedra
Neolítico
* Ídolo de Extremadura
Calcolítico
* Puñal de prestixio
Idade de Ferro

## Véxase tamén

### Outros artigos

* Mobiliario

### Bibliografía

* Bahn, Paul (1998): *The Cambridge Illustrated History of Prehistoric Art*. Cambridge: Cambridge University Press. ISBN 0-521-45473-5.
* Scarre, Chris (2009): *The Human Past*. Londres: Thames and Hudson. ISBN 978-0-500-28780-4.
# Comiñas

|  |
| --- |
| « » |
| Comiñas |
|  |
| Signos ortográficos |
| punto ( **.** )
coma ( **,** )
punto e coma ( **;** )
dous puntos ( **:** )
puntos suspensivos ( **…** )
signo de interrogación ( **?** )
signo de exclamación ( **!** )
comiñas ( **« »** ) ( **‘ ’** ) ( **“ ”** )
parénteses ( **( )** )
corchetes ( **[ ]** )
raia ( **―** )
guión ( **‐** )
barra diagonal ( **/** )
apóstrofo ( **'** ) ( **’** )
acento ( **◌́**  )
  acento agudo ( **◌́**  )
  acento circunflexo ( **◌̂**  )
  acento grave ( **◌`** )
diérese ( **◌̈**  )
til ( **~** )
espazo (   ) |
| Outros signos auxiliares |
| antilambda ( **< >** )
antígrafo ( **¶** )
arroba ( **@** )
asterisco ( **\ )
asterismo ( **⁂** )
barra inversa ( **\** )
barra vertical ( **|** ) ( **¦** )
cancelo ( **#** )
chaves ( **{ }** )
cruz ( **†** ) ( **‡** )
e comercial ( **&** )
fin de artigo ( **∎** )
frecha ( **→** )
grao ( **°** )
guión baixo ( **\_** )
ídem ( **〃** )
indicador ordinal ( **º** ) ( **ª** )
man ( **☞** )
moeda ( **¤** )
parágrafo ( **§** )
porcentaxe ( **%** )
prima ( **′** ) ( **″** ) ( **‴** )
punto de lista ( **•** )
punto medio ( **·** )
símbolos lóxicos ( **⇒** ) ( **¬**) ( **∃** ) ( **⊤** ) ( **∴** )
símbolos matemáticos ( **+** ) ( **‒**) ( **×** ) ( **÷** ) ( **=** ) ( **±** )
símbolos monetarios ( **¤** ) ( **$** ) ( **¢** ) ( **£** ) ( **₤** ) ( **¥** ) ( **€** )
símbolos de propiedade intelectual ( **©** ) ( **℗** ) ( **®** ) ( **™** ) ( **℠** ) ( Ⓜ )  |
| Esta caixa: * ver
* conversa
* editar
 |

As **comiñas** ou **aspas** son un signo de puntuación empregado para separar por algún motivo unha parte do discurso da parte principal. En galego úsanse tres tipos de comiñas: as *latinas* (« »), as *inglesas* (“ ”) e as *simples* (‘ ’).

## Uso

### Lingüísticos ou literarios

* Nas citacións directas e ao citar títulos de artigos ou traballos.
* Para sinalar matices de ironía ou sentido figurado nunha expresión.
* En obras narrativas poden utilizarse as comiñas para enmarcar pensamentos.

### Informática

* Nalgunhas linguaxes de programación úsanse para marcar cadeas de caracteres.
* Indican literalidade, por exemplo, nas buscas en Internet, en contraposición ás buscas palabra por palabra.

## Concorrencia de comiñas

Débese secuenciar o uso das comiñas dun xeito regular, e non aleatoriamente: o máis recomendable é utilizar no período máis longo as comiñas angulares (« »); dentro deste as comiñas dobres (“ ”); e, se aínda cómpren outras comiñas, as simples (‘ ’). De seren precisas outras máis, dentro das simples utilizaríanse as angulares (‹ ›).

## Notas

## Véxase tamén

### Bibliografía

* Dosil López, Benxamín; Riveiro Costa, Xesús (2004). *Dicionario de ortografía da lingua galega*. A Coruña: Galinova Editorial. ISBN 84-9737-040-6.
# Cronoloxía do Universo

Esta liña do tempo do **Universo** describe os fenómenos de acordo coa teoría científica amplamente aceptada do big-bang, usando o parámetro tempo cosmolóxico de coordenadas conmocionado.

Mellor medidas dispoñibles a partir de 2009 indican que as condicións iniciais ocorreron entre 13,3 e 13,9 millóns de anos. É conveniente dividir a evolución do universo, desde entón, en tres fases. O universo moi cedo, aínda que é pouco comprendido, era a fracción de segundo en que o Universo era tan quente que as partículas tiñan enerxías superiores aos actualmente accesible en aceleradores de partículas na Terra. Polo tanto, en canto as características básicas desta época foi traballando na teoría do big-bang, os detalles son en gran parte baseada en suposicións educadas.

Tras este período, a comezos do Universo, a evolución do universo procede de acordo coa coñecida física de altas enerxías. Isto é, cando os protóns primeiro, electróns e neutróns formados, en seguida, os átomos de núcleos e, finalmente. Coa formación de hidróxeno neutra, a radiación cósmica de fondo foi emitida.

A materia entón continuouse agregando nas estrelas primeiro e, finalmente nas galaxias, quásares, aglomerados de galaxias e formando superaglomerado de galaxias.

Hai diversas teorías sobre o destino final do universo.

| Idade | Era |
| --- | --- |
| Ata 10−43 segundos despois do big-bang | Planck |
| Entre 10−43 segundos e 10−36 segundos despois do Big Bang | Gran unificación |
| Entre 10−36 segundos e 10−32 segundos despois do Big Bang | Inflación |
| Entre 10−36 segundos e 10−12 segundos despois do Big Bang | Eletrofraca I |
| Entre 10−9 segundos e 10−6 segundos despois do Big Bang | Eletrofraca II |
| Entre 10−6 segundos e 10−3 segundos despois do Big Bang | Hadron |
| Entre 10−3 segundos e 1 segundo despois do Big Bang | Leptónica |
| Entre 1 segundo e 200 segundos despois do Big Bang | Nucleosíntese |
| Entre 200 segundos e 300.000 anos despois do Big Bang | Opaca |
| Entre 300.000 anos e 500 millóns de anos despois do Big Bang | Materia |
| 200 millóns de anos despois do Big Bang e días actuais | Escura |
| Días actuais ata (?) | Final do universo |
# Pomponio Mela

Pomponio Mela|   |
| Biografía |
| Nacemento | *c.* 15  Alxeciras
 |
| Morte | século I  Roma
 |
| Actividade |
| Campo de traballo | Xeografía  |
| Ocupación | xeógrafo, escritor, historiador  |
| Período | Imperio Romano  |
| Período de actividade | (*Con vida en*: século I ) |
| Obra |
| **Obras destacables Chorography (en)
 |
|

---

 |
| Descrito pola fonte | Biblioteca dixital BEIC Realʹnyj slovarʹ klassičeskih drevnostej po Lûbkeru Dicionario Enciclopédico Brockhaus e Efron  |
|  |

Mapa de Pomponio Mela
**Pomponio Mela**, nado en Alxeciras c. 15 e finado en Roma c. 45, foi un xeógrafo hispano que viviu no século I despois de Cristo.

## Traxectoria

Naceu en *Tingentera* (Alxeciras), e escribiu nas décadas trinta e corenta do século I. Fixo unha obra en tres libros na que describe as diversas terras que se coñecían, e que se titula *Chorographia*.

No que se refire a Hispania fai descricións de costas do Mediterráneo, das illas Baleares, da zona de Cádiz e da costa atlántica. A súa obra é importante por recoller máis dun cento de topónimos e etnónimos da Península Ibérica no século I. Posiblemente as informacións achegadas por militares, funcionarios romanos e visitantes constitúan as súas fontes, ademais de Cornelio Nepote, Salustio e Varrón.

## Notas

## Véxase tamén

### Ligazóns externas

* Edición en latín de "De Chorographia"
* Cosmographia, sive De situ orbis / cum figuris necnon cum annotationibus Francisci Nunnis de la Yerva. Edición facsímile da Biblioteca Virtual Miguel de Cervantes. Reprodución dixital da edición de *Salmanticae*, [Typ. Nebrissensis: "Gramática" (Haeb. 470)], 1498.
# Universo ficticio

| Universo ficticio |
| --- |
|

|  |  |
| --- | --- |
|

|  |
| --- |
|  |

 |

 |
|

|  |
| --- |
|  Instancia de
clase de entidades ficticias clase ficticia  |
|  Subclase de
fictional collective entity (en)   |
|  Composto por
 obxecto imaxinario  |
|  Lista do elemento
list of fictional universes in literature (en)  list of science fiction universes (en)   |

 |
|

| Códigos e identificadores |
| --- |
|

|  |  |
| --- | --- |
| Freebase | /m/0ldzl  |
| OpenAlex | C137010152  |

 |

 |
| Wikidata C:Commons |

Un **universo ficticio** é un mundo imaxinario coherente, dotado de consistencia interna e que presenta un alto nivel de detalle que serve de ambientación ou fondo para unha obra, ou máis correntemente unha serie de obras, de creación, ben sexa literaria, audiovisual ou de banda deseñada. Este universo pode ter unhas características idénticas ao mundo real, agás pola presenza de personaxes de ficción pero tamén pode ser moi diferente ao mundo que rodea ao creador, pola presenza de contornos territoriais ficticios ou tecnoloxía inexistente, pero non queda na simple mención desas realidades ficticias senón que tende a xogar con esa realidade alternativa, creando a súa propia historia, linguas ou as súas propias leis científicas.

Fans de Star Trek, exemplo de universo ficticio centrado no futuro coa súa propia cronoloxía, linguas e mundos.
# Cultura de Pengtoushan

| Cultura de Pengtoushan |
| --- |
|

|  |
| --- |
|  Instancia de
cultura arqueolóxica  |
|  Parte de
 Neolítico  |

 |
|

| Datas |
| --- |
|  Data de comezo
século LXXV a. C.  |
|  Data de remate
século LXI a. C.  |

 |
|

| Localización |
| --- |
|  Mapas

|  |  |
| --- | --- |
|

|  |
| --- |
|  |

 |

 |

 |
|

| Códigos e identificadores |
| --- |
|

|  |  |
| --- | --- |
| Freebase | /m/0fzvw9  |

 |

 |
| Wikidata C:Commons |

A **cultura de Pengtoushan** (彭頭山文化) (7500 a. C. - 6100 a. C.) é unha cultura arqueolóxica neolítica xurdida en torno ao río Yangtzé na rexión ao nordeste de Hunan, China. É aproximadamente contemporánea á cultura de Peiligang. Os dous principais xacementos característicos desta cultura son Pengtoushan e Bashidang.

## Pengtoushan

O sitio principal de Pengtoushan foi descuberto no demarcación de Lixian, na rexión de Hunan na China.
É a aldea permanente máis antiga descuberta polo de agora na China.. Foi escavada en 1988, e presentou logo grosas dificultades de datación, que se estimou entre o 9000 e o 5500 a. C.

## Cerámica e arroz

Nalgunhas tumbas apareceu vaixela de arxila de estilo cerámica de cordas.

No sitio acháronse tamén restos de grans de arroz (*Oryza sativa*) datábeis en 7000 a. C., que representan a máis antiga evidencia da domesticación do arroz na China. As dimensións dos grans de arroz de Pengtoushan eran maiores cas dimensións do arroz silvestre. Faltan porén os restos do instrumental paro o seu cultivo, que si foron achados noutros lugares asociados con esta cultura.

No NE de Hunan aparece a cultura de Pengtoushan. Localización de Hunan.
## Notas

## Véxase tamén

### Bibliografía

* Allan, Sarah, *La Formazione della Civiltà Cinese: una prospettiva Archeologica* ISBN 0-300-09382-9
* Higham, Charles, *L'Età del Bronzo nel Sud-Est asiatico*, ISBN 0-521-56505-7
* Stark, Miriam T. (ed), *Archeologia dell'Asia*, ISBN 1-4051-0213-6

### Ligazóns externas

* He Jiejun: *Early Neolithic Artifacts in Hunan*